Gigi Becali a anunțat recent că revine în politică și își face un nou partid, chiar în an electoral. Patronul FCSB va crea Partidul Noua Gardă-Creștină Democrată. Becali a depus deja o cerere în instanță pentru înființarea acestuia.
De asemenea, Gigi Becali a reacționat cu privire la decizia TAS de a reduce perioada de suspendare a Simonei Halep în cazul de dopaj. Sportiva va putea reveni pe teren!
Văduva lui Corneliu Vadim Tudor l-a atacat pe Gigi Becali în ultima apariției a ei, spunând că "Rău ne-a umilit".
Invitată în cadrul unei emisiuni prezentate de Mara Bănică, Doina Vadim Tudor, văduva fostului om politic, a vorbit despre cariera regretatului soț, dar și despre înmormântarea lui. În urmă cu aproximativ 9 ani, Corneliu Vadim Tudor a murit, fiind înmormântat cu onoruri militare. Recent, Doina a vorbit despre gestul pe care l-a făcut patronul FCSB la înmormântare.
"Acolo, lângă catafalc, atunci când a venit Gigi Becali și i-au luat interviu, l-au întrebat: «Ce faceți acum? Ajutați familia? Ajutați revista?» și a zis: «Dar eu nu hrănesc câini și nu sunt obligat să ajut revista și dacă vor ajutor să mă cheme. Să anunțe la televizor că vor ajutor și le voi da».
Nu s-a întâmplat niciodată pentru că nu aveam nevoie de ajutorul lui și de ce? Să își facă el campanie, publicitate. Rău ne-a umilit", a spus văduva lui Corneliu Vadim Tudor, potrivit GSP.
Gigi Becali a fost președintele Partidului Noua Generație-Creștin Democrat din 2004, când a preluat funcția de la Ioan Olteanu, fiind de dreapta. În septembrie anul trecut, patronul FCSB a anunțat că își dorește înființarea unui nou partid pe care să îl finanțeze.
"Să vină oamenii din stradă să facem un partid. Eu nu candidez, cheltui toți banii și pun pe altcineva să conducă țara", spunea Becali în 2023.